Sixten Korkman

Bror Sixten Korkman (s. 3. helmikuuta 1948 Vaasa) on suomalainen taloustieteilijä, entinen taloustieteen työelämäprofessori ja yhteiskunnallinen vaikuttaja. Vuosina 2005–2012 hän oli Elinkeinoelämän Tutkimuslaitoksen (ETLA) ja Elinkeinoelämän valtuuskunnan (EVA) toimitusjohtaja.

Koulutus
Korkman valmistui ylioppilaaksi vuonna 1967, valtiotieteiden kandidaatiksi vuonna 1970 ja lisensiaatiksi 1974. Hän väitteli valtiotieteen tohtoriksi kansantaloustieteestä Helsingin yliopistosta vuonna 1980.

Ura
Korkman oli 1970–1977 assistenttina Helsingin yliopistossa ja 1978–1980 tutkijana Suomen Pankissa ja sen jälkeen OECD:n sihteeristössä Pariisissa sekä 1983–1989 toimistopäällikkönä Suomen Pankissa. Vuosina 1989–1995 hän oli valtiovarainministeriön kansantalousosaston päällikkö ja 1995–2005 Euroopan unionin neuvoston talouspoliittisen osaston (Ecofin) pääjohtaja vastuualueinaan talous- ja finanssikysymykset sekä Euroopan unionin budjetti ja työllisyys- ja sosiaalikysymykset, vuodesta 2005–2012 Elinkeinoelämän valtuuskunnan EVAn ja Elinkeinoelämän tutkimuslaitoksen ETLAn toimitusjohtaja. 1. elokuuta 2012 – 31. heinäkuuta 2015 hän oli Aalto-yliopiston taloustieteen laitoksella työelämäprofessori alanaan taloustiede.Sixten Korkman. Uppslagsverket.fi. Viitattu 22.5.2019Oikaisuja. Sixten Korkman on Aalto-yliopiston entinen työelämäprofessori. Helsingin Sanomat 10.5.2018  tilaajille

Keväällä 2004 Korkman oli ehdolla Suomen Pankin pääjohtajaksi, mutta virkaan nimitettiin Erkki Liikanen. Vuonna 2006 Korkman osallistui Bilderberg-ryhmän-kokoukseen.

Näkemyksiä

Korkman oli aikaisin 1990-luvulla sitä mieltä, että Suomen EU-jäsenyys olisi erehdys. Nykyään hän kuitenkin on vakuuttunut siitä, että osallistuminen Euroopan unionin päätöksiin ja euro valuuttana ovat Suomen edun mukaisia.Professori Korkman: Suomen eurojäsenyys oli vakava erehdys

Korkmanin mielestä osallistumistulo on perustuloa parempi ajatus.Korkman ehdottaa: verot pois matalapalkkaisilta. Talouselama.fi

Hänen mukaansa tasaveromallin etuna on, että se muistuttaa yksinkertaisen verojärjestelmän eduista sekä kansantalouden tehokkaan toiminnan ja dynaamisten vaikutusten tärkeydestä.Sixten Korkman: Esipuhe teoksessa Matti Nyberg: Tasavero

Korkman on todennut, että kapitalismi pitäisi laittaa kuriin, koska se liiallisena aiheuttaa köyhyyttä ja yhteiskunnallista levottomuutta.  tilaajille Hänen mukaansa Suomen on unohdettava veronkevennykset, mikäli Suomi ei halua lisävelkaantua.

Korkman on hyvinvointivaltion kannattaja. Hänestä subjektiivisen päivähoidon kaventamisen haitat olisivat suuremmat kuin sillä saadut säästöt. tilaajille Korkman on huomauttanut, että työvoimavaltaisissa hyvinvointipalveluissa tuottavuus ei kasva samaa vauhtia kuin muilla aloilla, mutta palkat nousevat. Kuitenkin hyvin kohdennetut panostukset lapsipolitiikkaan ovat hänestä tehokas keino vähentää julkisen talouden kestävyysvajetta.

Korkmanin mielestä muukalaisvastaisuuden kasvu johtuu kansalaisten eriarvoisuuden kasvusta ja pelosta jäädä muista jälkeen.Populistiset liikkeet ajavat usein omien kannattajiensa etujen vastaista politiikkaa Kolumni. Helsingin Sanomat. 2.4.2019.

Yksityiselämä
Sixten Korkmanin lapsuus oli epävakaa äidin kuoleman ja isän taloudellisten ongelmien vuoksi. Perhe kärsi köyhyydestä ja asui välillä työmaaparakeissa. Nuorena Korkman työskenteli norjalaisilla valtamerilaivoilla muun muassa Länsi-Afrikassa, Islannissa ja Hawaijilla.

Korkmanin ensimmäinen vaimo Marit Korkman (k. 2012) oli psykologian professori, koulutukseltaan filosofian tohtori. Heillä on kolme lasta, joista yksi on oikeuspsykologian tohtori Julia Korkman.

Korkman on nykyisin naimisissa Maria Romantschukin kanssa.

Palkinnot ja tunnustukset

Korkman valitsi vuoden 2019 tietokirjallisuuden Finlandia-palkinnon voittajan.

 Teokset 
 Talous ja utopia. Helsinki: Docentdo, 2012. 
 Euro: Valuutta vailla valtiota. Helsinki: Taloustieto, 2013. 
 Väärää talouspolitiikkaa: Talouden kriisit ja opilliset kiistat. Helsinki: Otava, 2015. 
 Globalisaatio koetuksella. Helsinki: Otava, 2017. .
 Talous ja humanismi. Helsinki: Otava, 2022. .

 Lähteet 

Aiheesta muualla
 Sixten Korkmanin kolumnit Helsingin Sanomien verkkosivuilla 
 Sixten Korkman ja Suomen talouden 10 peruskiveä
 Kuusi kuvaa taloustieteilijä Sixten Korkmanin elämästä, Yle Radio 1, 23.4.2023

Luokka:Suomalaiset elinkeinoelämän vaikuttajat
Luokka:Suomalaiset taloustieteilijät
Luokka:Suomen Pankin henkilöstö
Luokka:Työelämäprofessorit
Luokka:Vuonna 1948 syntyneet
Luokka:Elävät henkilöt